stanford-oval/wikipedia huggingface dataset:
Abhishek Bachchan

| Abhishek Bachchan |
| --- | --- |
 Abhishek Bachchan vuonna 2014.
Henkilötiedot
Syntynyt: 5. helmikuuta 1976 (ikä 48) Bombay, Maharashtra, Intia
Ammatti:  näyttelijä, elokuvatuottaja
Vanhemmat:  Amitabh Bachchan Jaya Bachchan
Puoliso:  Aishwarya Rai (vih. 2007)
Lapset:  1
Näyttelijä
Aktiivisena:  2000–
 Nimikirjoitus
Aiheesta muualla
IMDb 
Abhishek Bachchan (s. 5. helmikuuta 1976 Bombay, Maharashtra, Intia) on intialainen näyttelijä ja elokuvatuottaja, joka työskentelee hindinkielisessä elokuvateollisuudessa. Hänen vanhempansa ovat näyttelijät Amitabh Bachchan ja Jaya Bachchan.
Bachchan teki ensiesiintymisensä sotaelokuvassa Refugee (2000) ja sitä seurasi tusinan verran floppeja. Hänen ensimmäiset kaupalliset menestyksensä olivat vuoden 2004 toimintaelokuvat Dhoom ja Run, jotka muuttivat hänen uransa suunnan. Bachchan sai arvostusta kriitikoilta roolisuorituksistaan draamaelokuvissa Yuva (2004), Sarkar (2005) ja Kabhi Alvida Naa Kehna (2006), joista hän voitti kolme peräkkäistä parhaan miessivuosan Filmfare Awards -palkintoa. Vuonna 2007 hän näytteli liikemies Dhirubhai Ambaniin löyhästi perustuvaa hahmoa draamassa Guru ja sai ensimmäisen parhaan miespääosan Filmfare Awards -ehdokkuutensa.
Bachchan on näytellyt sekä päärooleja että sivurooleja kaupallisesti menestyneissä komedioissa ja draamoissa kuten Bunty Aur Babli (2005), Bluffmaster! (2005), Guru (2007), Jhoom Barabar Jhoom (2007), Dostana (2008), Dum Maaro Dum (2011), Bol Bachchan (2012), Happy New Year (2014) ja Housefull 3 (2016). Hänen tuottoisimmat elokuvansa ovat olleet Dhoom (2004), Dhoom 2 (2006) ja Dhoom 3 (2013).
Kolmen Filmfare Awards -palkintonsa lisäksi Bachchan on voittanut National Film Awards -palkinnon draamakomedian Paa (2009) tuottajana.
Yksityiselämä

Bachchan kihlautui näyttelijä Karisma Kapoorin kanssa lokakuussa 2002, mutta kihlaus purettiin tammikuussa 2003. Bachchan rakastui vastanäyttelijäänsä Aishwarya Raihin ja pari ilmoitti kihlauksestaan 14. tammikuuta 2007. Heidät vihittiin yksityisessä seremoniassa Mumbaissa 20. huhtikuuta 2007. Rai synnytti parin tyttären marraskuussa 2011.
Bachchan perheineen sairastui koronavirukseen heinäkuussa 2020.
Televisio

| Vuosi | Ohjelma | Rooli | Kanava | Muuta |
| --- | --- | --- | --- | --- |
| 2010 | National Bingo Night | Itsenään/juontaja | Imagine TV |  |
| 2018 | Side Hero | Itsenään | Eros Now | Verkkosarja; cameoesiintyminen jaksossa 6 |
| 2020–2022 | Breathe: Into the Shadows | Tohtori Avinash Sabarwal/J | Amazon Prime Video | Verkkosarja |
Aiheesta muualla

Kuvia tai muita tiedostoja aiheesta Abhishek Bachchan Wikimedia Commonsissa
Abhishek Bachchan Internet Movie Databasessa. (englanniksi)
Alex Chandon

Alexander Chandon (s. 3. marraskuuta 1968) on brittiläinen ohjaaja, joka tunnetaan lähinnä  elokuvasta "Cradle of Fear".
Elokuvan pääosassa nähtiin Cradle of Filth yhtyeen laulaja Dani Filth. Tämä ei kuitenkaan ole Chandonin ainoa ohjaustyö, vaan Chandon on ohjannut myös sellaisia, tietyissä piireissä kulttimaineeseenkin nousseita teoksia, kuten Pervirella ja Bad Karma, joka kostuu kokoelmasta Chandonin lyhytelokuvia.
Lisäksi Chandon on ohjannut myös useampia Cradle of Filthin musiikkivideoita, kuten koko "Pandaemonaeon"-videon.
Aiheesta muualla

Alex Chandon Internet Movie Databasessa. (englanniksi)
Aki Kaurismäen Suomi-trilogia

Suomi-trilogia on kolmesta elokuvasta koostuva Aki Kaurismäen ohjaama ja käsikirjoittama kokonaisuus. Kaikki osat ovat juoneltaan itsenäisiä elokuvia. Trilogian kaikki kolme osaa ovat olleet mukana Cannesin elokuvajuhlien kilpailusarjassa.
Elokuvat tarkastelevat Suomea vähäosaisten näkökulmasta. Elokuvien aiheina ovat työttömyys, kodittomuus ja syrjäytyminen. Trilogia koostuu seuraavista elokuvista:
Kauas pilvet karkaavat (1996)
Mies vailla menneisyyttä  (2002)
Laitakaupungin valot  (2006)
Norjanruusu

| Rosa ’Hurdal’ |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Lajikeryhmä::  Rosa Alba
Lajike::  Rosa ’Hurdal’
Infobox OKVirheellinen NIMI-arvo: 
Norjanruusu (Rosa ’Hurdal’) on Rosa Alba-ryhmään eli neidonruusuihin kuuluva ruusulajike, jolla on kerratut vaaleanpunaiset kukat. Ruusu voi kasvaa jopa neljä metriä korkeaksi pensaaksi. Norjassa ruusu on yksi yleisimmistä ruusuista. Se on saanut nimensä Norjan Hurdalen laaksosta, joka sijaitsee samannimisessä kunnassa Akershusin läänissä. Hurdalsrosen nimellä ruusu tunnetaan ympäri maailman.
Alkuperä

Legendan mukaan ruusun toi 1800-luvulla Norjaan Saksan Gießenin alueelta kotoisin ollut nuori merimies, joka rakastui Hurdalen laakson papin tyttäreen. Kertomuksesta on myös versio, jonka mukaan ruusu kasvoi alun perin Hurdalen pappilassa. Perheen poika oli tuonut taimen mukanaan Gießenistä Saksasta.
Ruusun geneettistä alkuperää ei varmuudella tunneta. Kirjassaan Ruusut ruotsalaiset Gudrun Manell ja Bertil K. Johansson luokittelevat sen Rosa Alba-ryhmään eli neidonruusuihin kuuluvaksi, samoin norjalainen ruusuasiantuntija Dag Lyngar. Rosa ’Hurdalilla’ on useita Rosa Alba -risteymille tyypillisiä ominaisuuksia, kuten voimakas kasvu, kerrannaiset, vaaleanpunaiset kukat sekä harmaanvihreät, sahalaitaiset, suippokärkiset lehdet. Ruusun on myös arveltu olevan vuoriruusun (Rosa pendulina) ja okaruusun (Rosa sherardii) risteymä. Ruotsin Ruususeuran puheenjohtaja Lars-Åke Gustavssonin mukaan ruusu muistuttaa Rosa ’Villosa Dublexia’, joka on vuonna 1899 esitelty luumuruusun (Rosa villosa) risteytys.
Kuvaus

Norjanruusu kasvaa Suomessa 2–3 metriä korkeaksi pensaaksi. Tuettuna se voi kasvaa jopa nelimetriseksi ja sitä voidaan käyttää köynnösruusun tapaan. Ruusulla on tukevat, aluksi vihreät, vanhempana punaruskeat versot. Versoissa ja oksissa on piikkejä hyvin vähän. Lehdet ovat harmaanvihreät, sahalaitaiset, suippokärkiset. Ruusu kukkii Suomessa kesä-heinäkuun vaihteesta heinäkuun puoleen väliin miedosti tuoksuvilla, kerratuilla, vaaleanpunaisilla kukilla, toisen vuoden versoilla. Kukat ovat kerratut, halkaisijaltaan 5–7 cm ja sijaitsevat yksittäin. Terälehtiä on 17–25 kappaletta. Norjanruusu muodostaa punaisia pitkulaisia kiulukoita. Viihtyy aurinkoisella tai kevyesti varjoisalla kasvupaikalla, tuoreessa, runsasravinteisessa maaperässä, mutta lajike sietää myös köyhää maaperää. Menestyy Suomessa kasvuvyöhykkeillä I–IV.
Rosa 'Hurdal'
Olympic Gold

| Olympic Gold |
| --- | --- |

Kehittäjä:  Tiertex Design Studios
Julkaisija:  US Gold
Suunnittelija:  Doug Anderson, Chris Brunning, Barry Armstrong ja John Hancock
Julkaistu:   1992
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  Sega Master System, Sega Game Gear, Sega Genesis
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
Olympic Gold on Tiertex Design Studios:in kehittämä ja US Goldin julkaisema urheilupeli. Peli on Barcelonan vuoden 1992 kesäolympialaisten virallinen videopeli.
Olympic Gold oli ensimmäinen olympialaisia käsittelevä videopeli joka oli kansainvälisen olympiakomitean virallisesti lisensoima.
Lajit

Juoksulajit
100 metrin sprintti
110 metrin aidat
Kenttälajit
seiväshyppy
moukarinheitto
Uinti
200 metrin vapaauinti
3 metrin uimahyppy
Muut
jousiammunta
Maat

Pelissä pystyy valitsemaan 8 eri maata, ja jokaisella maalla on joukkue urheilijoita joilla on omat ominaisuutensa.
Yhdistynyt kuningaskunta
Ranska
Saksa
Italia
Espanja
Yhdysvallat
Japani
Itsenäiset olympiaedustajat
Aiheesta muualla

Olympic Gold: Barcelona '92 MobyGamesissa (englanniksi)
http://classicgaminguk.blogspot.com/2016/12/olympic-gold-sega-mega-drivegenesis.html
| --- | --- |
Kesäolympiakisojen virallinen videopeli Olympic Gold: Barcelona ’92: Seuraaja: Atlanta ’96
Aimo Paapio

Aimo Veikko Paapio (7. joulukuuta 1912 Kotka – 3. syyskuuta 1993 Vantaa) oli suomalainen näyttelijä, joka teki monia arvovaltaisten hahmojen sivuosia 1960- ja 1970-luvun kotimaisissa elokuvissa. Hän näytteli erilaisten johtajien, lääkärien, upseerien ja hovimestarien rooleja. Paapio teki myös joitakin sivuosia Suomen Kansallisteatterissa ja Helsingin Kaupunginteatterissa.
Elokuvarooleja

Kolmas laukaus (1959) – henkivakuutusyhtiön ylilääkäri
Isaskar Keturin ihmeelliset seikkailut (1960) – hotellivieras (kreditoimaton)
Iloinen Linnanmäki (1960) – mainospäällikkö Sutinen
Kaks’ tavallista Lahtista (1960) – hovimestari
Mullin mallin (1961) – Jopi, hotellin portieeri
Miljoonavaillinki (1961) – lounasvieras (kreditoimaton)
Minkkiturkki (1961) – Lasten Turvan johtokunnan jäsen (kreditoimaton)
Teerenpeliä (1963) – hovimestari ”Jeeves” Pakarinen, ”Itä-Turkestanin shaahi”
Turkasen tenava! (1963) – poliisiupseeri (kreditoimaton)
Pyjamahäät (1963, tv-elokuva) – konstaapeli
Kenraaliluutnantti T. J. A. Heikkilän seikkailuja (1963–1964, tv-sarja) – ruraalieversti don Diego Tarragona
Veljen varjo (1964, tv-elokuva)
Juokse kuin varas (1964) – pankinjohtaja Vilho Savolainen
Luoti sydämessä (1964, tv-elokuva) – kunnanlääkäri
Naiset, jotka minulle annoit (1962) – näyttelijä (kreditoimaton)
Laituri (1965) – kauppaneuvos
Johan nyt on markkinat (1966) – hovimestari
Näköradiomiehen ihmeelliset siekailut (1969) – pappi
Akseli ja Elina (1970) – kunnanvaltuuston jäsen (kreditoimaton)
Pilvilinna (1970) – apteekkari (kreditoimaton)
Naisenkuvia (1970) – Ullan isä (kreditoimaton)
Havukka-ahon ajattelija (1971, tv-sarja) – kanslianeuvos
Kahdeksas veljes (1971) – mainostoimisto Universalin johtokunnan jäsen (kreditoimaton)
Kreivi (1971) – mies rotarylounaalla (kreditoimaton)
Sensuela (1973) – merikapteeni (kreditoimaton)
Champion – Mestari (1977)
Havis Amanda – Helsingin kaunotar (1982)
Aiheesta muualla

Aimo Paapio Internet Movie Databasessa. (englanniksi)
Aitolahden kirkko

| Aitolahden kirkko |
| --- | --- |

Sijainti:  Jenseninkatu 4, Olkahinen, Tampere
Koordinaatit:  61°31′19.4″N, 023°56′52.8″E
Seurakunta:  Tampereen Messukylän seurakunta
Rakentamisvuosi:  2001
Suunnittelija:  Arkkitehtitoimisto KSOY, Erkki Karvala, Markku Koskinen ja Juha Ryösä
Materiaali:  betoni, tiili.
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Aitolahden kirkko on Tampereen Olkahisissa entisen Aitolahden kunnan alueella sijaitseva Messukylän seurakunnan kirkko, aikaisemmin Aitolahden seurakunnan kirkko. Kirkkorakennuksen nimi on Suojamuuri, ja sen ovat suunnitellet Arkkitehtitoimisto KSOY:ssa arkkitehdit Erkki Karvala, Markku Koskinen ja Juha Ryösä. Kirkko vihittiin käyttöön syyskuussa 2001. Sisustussuunnittelu on Taina Väisäsen.
Kirkossa on 200 kiinteää istumapaikkaa, ja lisäksi kirkkosaliin saa 150 irtotuolia. Aulaan voidaan tarvittaessa laittaa 70 istumapaikkaa. Kirkkoon pääsee helposti pyörätuolilla.
Kirkko on rakennettu arkkitehti Pentti Turusen vuonna 1980 suunnitteleman punatiilisen seurakuntatalon yhteyteen.
Lasisen alttaritaulun Rauha teille, jossa on ylösnousseen Jeesuksen kasvot, on valmistanut Hannu Konola. Alttaripöydällä ja sakastissa olevat hopeiset krusifiksit sekä sivualttarilla olevan pronssisen krusifiksin on muotoillut Kari Juva.
Aiheesta muualla

Panoraamakuvia Aitolahden kirkolta - Virtuaalinen Tampereen kaupunkiopas: VirtualTampere.com
Tampereen kirkot
Aitolahden kirkko · Aitolahden vanha kirkko · Aleksanterin kirkko · Finlaysonin kirkko · Hervannan kirkko · Härmälän kirkko · Kalevan kirkko · Lielahden kirkko · Messukylän kirkko · Messukylän vanha kirkko · Pispalan kirkko · Teiskon kirkko · Tesoman kirkko · Tuomiokirkko · Vanha kirkko · Viinikan kirkko · Ortodoksinen kirkko
Orthagoras

Orthagoras (m.kreik. Ὀρθαγόρας) voi viitata seuraaviin:
Orthagoras Sikyonlainen (600-luku eaa.), Sikyonin tyrannian perustaja
Orthagoras Thebalainen (400/300-luku eaa.), huilunsoittaja
Orthagoras, maantieteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Orthagoras”, voi hakea sivunnimihaulla, laajalla sivunnimihaulla tai tekstihaulla.
Aasiansieppokertut

| Aasiansieppokertut |
| --- | --- |
 Kultasieppokerttu (Seicercus burkii)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Uunilinnut Phylloscopidae
Suku::  Aasiansieppokertut  Seicercus  Swainson 1837
Katso myös
   Aasiansieppokertut Wikispeciesissä   Aasiansieppokertut Commonsissa 
Infobox OKNimi-testi OK: 
Aasiansieppokertut (Seicercus) on uunilintujen heimoon kuuluva varpuslintusuku. Aiemmin heimo luettiin kuuluvaksi kerttuihin. Aasiansieppokerttuihin kuuluu BirdLifen mukaan 48 lajia.
Lajit

Afrikanuunilintu (Seicercus ruficapilla)
Amurinuunilintu (Seicercus coronatus)
Assaminuunilintu (Seicercus cantator)
Bambusieppokerttu (Seicercus poliogenys)
Bambu-uunilintu (Seicercus umbrovirens)
Burjatianuunilintu (Seicercus plumbeitarsus)
Burmansieppokerttu (Seicercus tephrocephalus)
Cebunuunilintu (Seicercus cebuensis)
Celebesinuunilintu (Seicercus sarasinorum)
Guangdonginuunilintu (Seicercus goodsoni)
Emeinsieppokerttu (Seicercus omeiensis)
Emeinuunilintu (Seicercus emeiensis)
Filippiinienuunilintu (Seicercus olivaceus)
Hainaninuunilintu (Seicercus hainanus)
Himalajansieppokerttu (Seicercus xanthoschistos)
Honshunuunilintu (Seicercus xanthodryas)
Idänuunilintu (Seicercus trochiloides)
Indokiinanuunilintu (Seicercus reguloides)
Izunuunilintu (Seicercus ijimae)
Japaninuunilintu (Seicercus borealoides)
Kameruninuunilintu (Seicercus herberti)
Kamtšatkanuunilintu (Seicercus examinandus)
Karakoruminuunilintu (Seicercus occipitalis)
Karstiuunilintu (Seicercus calciatilis)
Kashmirinsieppokerttu (Seicercus whistleri)
Kastanjasieppokerttu (Seicercus castaniceps)
Kaukasianuunilintu (Seicercus nitidus)
Kiinansieppokerttu (Seicercus valentini)
Kolombangaranuunilintu Seicercus amoenus
Kongonuunilintu (Seicercus laurae)
Kultasieppokerttu (Seicercus burkii)
Kultauunilintu (Seicercus ricketti)
Laosinuunilintu (Seicercus ogilviegranti)
Lapinuunilintu (Seicercus borealis)
Makiranuunilintu (Seicercus makirensis)
Mäntysieppokerttu (Seicercus affinis)
Papuanuunilintu (Seicercus maforensis)
Punasieppokerttu (Seicercus montis)
Purouunilintu (Seicercus magnirostris)
Shanxinuunilintu (Seicercus claudiae)
Sichuaninsieppokerttu (Seicercus soror)
Sundansieppokerttu (Seicercus grammiceps)
Sundanuunilintu (Seicercus trivirgatus)
Säihkyuunilintu (Seicercus laetus)
Timorinuunilintu (Seicercus presbytes)
Ugandanuunilintu (Seicercus budongoensis)
Ussurinuunilintu (Seicercus tenellipes)
Yunnaninuunilintu (Seicercus klossi)
Ortega

Ortega on muun muassa seuraavien henkilöiden sukunimi:
Amancio Ortega (s. 1936), espanjalainen yritysjohtaja, Inditexin perustaja
Ariel Ortega (s. 1974), argentiinalainen jalkapalloilija
Austin Ortega (s. 1994), yhdysvaltalainen jääkiekkoilija
Brian Ortega (s. 1991), yhdysvaltalais-meksikolainen vapaaottelija
Carmelo Ortega (s. 1938), kuubalainen koripallovalmentaja
César Ramón Ortega Herrera (1938–2021), venezuelalainen katolinen piispa
Daniel Ortega (s. 1945), Nicaraguan presidentti
Daniel Hermida Ortega (1863–1956), ecuadorilainen katolinen piispa
David Ortega (s. 1979), espanjalainen uimari
Jaime Lucas Ortega y Alamino (1936–2019), kuubalainen kardinaali
Jenna Ortega (s. 2002), yhdysvaltalainen näyttelijä
José Ortega y Gasset (1883–1955), espanjalainen filosofi
Kenny Ortega (s. 1950), yhdysvaltalainen koreografi, elokuvaohjaaja ja -tuottaja
Manuel Medina Ortega (s. 1935), espanjalainen poliitikko ja europarlamentaarikko
Maykelline Graciela Hernández Ortega, Mayki Graff (s. 1993 tai 1994), hondurasilainen feministi, rap-artisti ja graffititaiteilija
Orlando Ortega (s. 1991), kuubalainen pika-aitajuoksija
Sandra Ortega Mera (s. 1968), espanjalainen perijätär, miljardööri ja hyväntekijä
Sergio Sánchez Ortega (s. 1986), espanjalainen jalkapalloilija
Silvio José Báez Ortega (s. 1958), nicaragualainen katolinen piispa
Stefan Ortega (s. 1992), saksalais-espanjalainen jalkapallomaalivahti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Norsunluurannikon ralli 1992

|  Norsunluurannikon ralli 1992 |
| --- | --- |
 12. osakilpailu 14 osakilpailusta kaudella 1992. 
Ajankohta:  31. lokakuuta–2. marraskuuta 1992
Kokonaispituus:  3 056,44 km


Palkintokoroke
Voittaja:   Kenjiro Shinozuka    John Meadows
Toinen:   Bruno Thiry    Stéphane Prévot
Kolmas:   Patrice Servant    Thierry Brion
Norsunluurannikon ralli 1992 (viralliselta nimeltään 24. Rallye Cote d'Ivoire - Bandama) oli rallin maailmanmestaruussarjan kilpailu kaudella 1992. Kilpailu järjestettiin 31. lokakuuta–2. marraskuuta 1992. Kilpailu oli kauden kahdestoista. Kilpailu ajettiin avoimilla tieosuuksilla, joilla oli 96 aikatarkastuspistettä. Reitin kokonaispituus oli 3 056,44 kilometriä, jossa oli 2 143 kilometriä kilpailullista osuutta.
Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 42 autokuntaa, joista 13 pääsi maaliin.
Kaudella 1992 Sanremon kilpailun jälkeen kolmella kuljettajalla oli vielä mahdollisuus kuljettajien mestaruuteen, mutta kukaan heistä ei osallistunut Norsunluurannikon ralliin tuona vuonna. Kenjiro Shinozuka voitti rallin toisen kerran peräkkäin.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Kenjiro Shinozuka |  John Meadows | Mitsubishi Galant VR-4 | 4:09.41 | 0.0 |  |
| 2. |  Bruno Thiry |  Stéphane Prévot | Opel Kadett GSi | 5:32.59 | +1:23.18 |  |
| 3. |  Patrice Servant |  Thierry Brion | Audi 90 quattro | 5:38.02 | +1:28.21 |  |
| 4. |  Hiroshi Nishiyama |  Hisashi Yamaguchi | Nissan Sunny GTI-R | 6:24.07 | +2:14.26 |  |
| 5. |  Samir Assef |  Clement Konan | Toyota Celica GT-4 (ST165) | 7:42.27 | +3:32.46 |  |
| 6. |  Alain Oudit |  Frédéric Spaak | Nissan Sunny GTI-R | 7:46.36 | +3:36.55 |  |
| 7. |  Manfred Stohl |  Kay Gerlach | Audi 90 quattro | 8:14.19 | +4:04.38 |  |
| 8. |  Denis Occelli |  Frank Michel | Toyota Corolla | 8:44.44 | +4:35.03 |  |
| 9. |  Jean-Claude Dupuis |  Nathalie Copetti | Toyota Corolla | 9:04.49 | +4:55.08 |  |
| 10. |  Guy Colsoul |  Edy Paquay | Mitsubishi Galant VR-4 | 10:42.25 | +6:32.44 |  |
Lähde:
Norsunluurannikon ralli 1987

|  Norsunluurannikon ralli 1987 |
| --- | --- |
 11. osakilpailu 13 osakilpailusta kaudella 1987. 
Ajankohta:  22. – 26. syyskuuta 1987


Palkintokoroke
Voittaja:   Kenneth Eriksson    Peter Diekmann  (Volkswagen Motorsport)
Toinen:   Shekhar Mehta    Rob Combes  (Nissan Motorsports International)
Kolmas:   Erwin Weber    Matthias Feltz  (Volkswagen Motorsport)
Norsunluurannikon ralli 1987 (viralliselta nimeltään 19. Rallye Côte d'Ivoire) oli rallin maailmanmestaruussarjan kilpailu kaudella 1987. Kilpailu järjestettiin 22. – 26. syyskuuta 1987. Kilpailu oli kauden yhdestoista.
Kilpailu järjestettiin avoimilla tieosuuksilla, joilla oli 96 tarkastuspistettä ja kilpailun kokonaispituus oli 3 831,49 kilometriä. Kilpailussa oli 1 074,01 kilometriä 30 "valinnaisella" (engl. selectives) kilpailullisella osuudella, joista kuusi peruttiin tai hylättiin.
Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 43 autokuntaa, joista 11 pääsi maaliin.
Kilpailun aikana 23. syyskuuta tapahtuneessa lento-onnettomuudessa kuoli neljä henkilöä, kaksi lentäjää ja kaksi matkustajaa, jotka olivat Henry Liddon, Nigel Harris, Armand Folmer ja Sidibe, jonka oikea nimi ei ole tiedossa.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Kenneth Eriksson |  Peter Diekmann | Volkswagen Golf GTi | 48.57 | 0.0 |  |
| 2. |  Shekhar Mehta |  Rob Combes | Nissan 200SX | 1:09.18 | +20.21 |  |
| 3. |  Erwin Weber |  Matthias Feltz | Volkswagen Golf GTi | 2:05.56 | +1:16.59 |  |
| 4. |  Patrick Tauziac |  Claude Papin | Mitsubishi Starion Turbo | 5:38.53 | +4:49.56 |  |
| 5. |  Patrick Copetti |  Jean-Michel Dioennau | Toyota Corolla | 6:53.38 | +6:04.41 |  |
| 6. |  Adolphe Choteau |  Jean-Pierre van der Wauwer | Toyota Corolla | 7:57.16 | +7:08.19 |  |
| 7. |  Martial Yacé |  Jean-Paul Yacé | Mitsubishi Starion Turbo | 11:01.43 | +10:12.46 |  |
| 8. |  Alessandro Molino |  Nicola Albanese | Lancia Delta HF 4WD | 15:21.19 | +14:32.22 |  |
| 9. |  Frederick Donner |  Cedric Wrede | Subaru RX Turbo | 15:35.39 | +14:46.42 |  |
| 10. |  Lambert Kouame |  Koffy Kouame | Toyota Celica | 21:43.04 | +20:54.07 |  |
Lähde:
Oreochromis

| Oreochromis |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Kirjoahvenet Cichlidae
Alaheimo::  Afrikankirjoahvenet Pseudocrenilabrinae
Tribus::  Tilapiat Tilapiini
Suku::  Oreochromis   Günther, 1889
Infobox OKNimi-testi OK: 
Oreochromis on tilapioihin kuuluva kirjoahvensuku, johin kuuluvia kaloja tavataan Afrikassa. FishBase-tietokannassa on lueteltu 33 sukuun kuuluvaa lajia.
Tämän suvun, kuten muidenkin kirjoahventen, sukulaisuussuhteita on selvitelty DNA-analyysin avulla. Se ei ole helppoa, koska monet Oreochromis-lajit risteytyvät keskenään.
Tunnettuja Oreochromis-suvun lajeja ovat valkoleukatilapia (Oreochromis mossambicus), niilintilapia (Oreochromis niloticus), hopeatilapia (Oreochromis variabilis) ja pronssitilapia (Oreochromis esculentus).
Aiheesta muualla

Kuvia tai muita tiedostoja aiheesta Oreochromis Wikimedia Commonsissa
Oranssinokkakardinaali

| Oranssinokkakardinaali |
| --- | --- |
 Oranssinokkakardinaali Buenos Airesissa, Argentiinassa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Viherkardinaalit Saltator
Laji::  aurantiirostris
Kaksiosainen nimi
 Saltator aurantiirostris  Vieillot, 1817 
Alalajit
 S. a. aurantiirostris  S. a. iteratus  S. a. albociliaris  S. a. hellmayri  S. a. parkesi  S. a. nasica 
Katso myös
   Oranssinokkakardinaali Wikispeciesissä   Oranssinokkakardinaali Commonsissa 
Infobox OKNimi-testi OKIUCN-testi OK: 
Oranssinokkakardinaali (Saltator aurantiirostris) on Etelä-Amerikassa tavattava tangaroihin kuuluva varpuslintu.
Ulkonäkö

Oranssinokkakardinaalista on kuusi alalajia, joiden hyöhenpuvut vaihtelevat melko paljon. Koirailla nokka on kokonaan tai osittain oranssi. Naaraiden nokka on musta oranssien pilkuin ja nuorien yksilöiden nokka on musta. Lajin tummassa päässä on kaksi tunnusomaista valkoista raitaa. Oranssinokkakardinaalin rinta on yleensä ruskehtava.
Elinympäristö

Oranssinokkakardinaalia tavataan Etelä-Amerikassa Argentiina, Bolivian, Brasilian, Chilen, Paraguayn, Perun ja Uruguayn alueella. Lajia tavataan alankomaiden metsissä ja tiheiköissä. Laji yleensä huomataan äänestään ennen kuin se nähdään. Oranssikardinaalit elävät yksin tai pareittain.